**Üzleti etika**

**(2024/2025. tanév, II. szemeszter, BAI0018)**

**A tantárgy elsajátításának célja:**

A hallgatók a kurzus teljesítésével megismerik az üzleti etika alapjait és a team-munka etikai szabályait. Képessé válnak arra, hogy az etikai ismereteiket az üzleti életben adaptívan tudják alkalmazni, s mindezt összekapcsolják a sporttal is. Felelősséget vállalnak a munka és a magatartás etikai normáinak betartásáért business környezetben, valamint a sport alkalmazott területein is. A hallgatók a megszerzett szakmai kompetenciáik mentén ismeretben, képességben és attitűdben is alkalmassá válnak az üzleti etika gyakorlati érvényesítésére saját szakterületükön.

**Tantárgyi tematika és félévi követelményrendszer:**

1. hét; Az üzleti etika alapvetései, elhelyezése a sportszakemberek képzésében.

2. hét; Tudomány, etika, az etikai gondolkodás tudományos alapjai.

3. hét; A gazdaság, a jog és az erkölcs kapcsolata – vonatkozások a sportban.

4. hét; A hazai és a nemzetközi üzleti élet etikája.

5. hét; Az üzleti és a szociális etika kapcsolata: verseny, piac, alkalmazotti, vállalkozói szféra.

6. hét; Sportetika és üzleti etika kontextusai

7. hét; I. ZH megírása (03.26.)

8. hét; Sportszervezetek és vállalatok társadalmi felelősségvállalása.

9. hét; Alkalmazott üzleti etika.

10. hét; Esettanulmányok, az üzleti etika gyakorlati kérdései. (Decathlon cégbemutató)

11. hét; Erkölcsös menedzsment, etikus vállalati stratégia és kultúra, etikai intézmények.

12. hét; Az üzleti etika gyakorlati érvényesülése a sportszakemberek tevékenységében.

13. hét; II. ZH megírása (05.14.)

14. hét; Javítási lehetőség és összegzés.

**A szemináriumon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése, az érdemjegy kialakítása:**

I. ZH megírása (03.26.). II. ZH megírása (05.14.). Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a szorgalmi időszakban, valamint a vizsgaidőszak első hetében is bőséges javítási lehetőséget biztosítok a hallgatók számára.

**Szakirodalom:**

**Kötelező irodalom:**

Szegedi Krisztina: Üzleti etika. Perfekt Gazdasági Tanácsadó, Oktató és Kiadó Zrt, Budapest, 2006.

Elektronikusan: <https://kupdf.net/download/zleti-etika-knyvdoc_59b3e33ddc0d60820f568edc_pdf>

Ebből a következő oldalsávok tartalma szükséges: 11-35.o. ; 74-95.o. ; 109-112.o.

**Kötelező elektronikus segédanyagok:**

<https://unipub.lib.uni-corvinus.hu/2318/1/Gazdasagi_etika.pdf> (ebből az alábbi fejezetek tartalmi részei szükségesek csupán: 1.; 2.; 3. és a 8. fejezetek)

Sportetika <https://www.scribd.com/presentation/437135115/sportetika-ppt-pptx>

(ebből 1-91.o. tartalma)

**Ajánlott irodalmak:**

Csurgó Ottóné – Hajdú Péter (szerk.): Üzleti etika. Saldo Rt., Budapest. 1998.   
Török Attila: Üzleti etika. Századvég, Budapest. 2002.

Kotler, Lee: Vállalatok társadalmi felelősségvállalása. HVG Zrt. Budapest, 2017.

Körei László: Álságos vagy válságos a globális kapitalizmus? Társadalomtudományi gondolatok a harmadik évezred elején. In: Karlovitz szerk.; International Research Institute s.r.o. Komarno, Slovakia. 2013. 14-25.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

Max Weber: A protestáns etika és a kapitalizmus szelleme. Osiris, Budapest, 2000.

Pulay Gyula: Integritásközpontú vezetés. Miskolci Egyetemi Kiadó, Miskolc, 2019.

Witzel, Morgen: Az etikus vezető. Miért jelenthet versenyelőnyt, ha helyesen cselekszünk? Pallas Athéné Könyvkiadó, Budapest, 2019.

**Nyíregyháza, 2025. február 3. Körei László**

**egyetemi oktató, szakmai vezető**